stanford-oval/wikipedia huggingface dataset:
פסק דין זיבוטפסקי נגד קלינטון
השתלשלות הפרשה

ב-2002 העביר הקונגרס האמריקני חוק המורה למזכיר המדינה לרשום בדרכון "ישראל" בתור מקום הולדתו של מי שנולד בירושלים. לאחר החלת החוק, נולד בירושלים מנחם בנימין זיבוטפסקי, בנו של ארי צבי זיבוטפסקי ולו אזרחות אמריקנית. הוריו ביקשו שבדרכונו האמריקאי יהיה כתוב: "ישראל", ולא "ירושלים" - ללא ציון מדינה (כפי שנהגו קודם לכן), כמקום הולדתו. מחלקת המדינה דחתה בקשה זו עקב מדיניות ארוכת שנים של אי נקיטת עמדה בדבר מעמדה המדיני של ירושלים. ההורים פנו לערכאות. בית המשפט קבע כי זיבוטפסקי יוכל לשים למבחן בית המשפט את החוקתיות של חוק הקונגרס משנת 2002. צעד משפטי זה ננקט אל מול התנגדותה של מחלקת המדינה שטענה כי עניינים של מדיניות חוץ הם בעלי אופי פוליטי ובכך אינם שפיטים בבתי המשפט.
ביולי 2013, קבע בית המשפט לערעורים כי החוק מהווה פגיעה בלתי חוקתית בסמכויות ההכרה הדיפלומטית של הנשיא.
בעקבות זאת העניק בית המשפט העליון ב-21 באפריל 2014 צו עיון מחדש לעתירה של זיבוטפסקי (כלומר הוא מקבל את עתירתו של זיבוטפסקי לדון בתיק), כשהתיק עתה נקרא "זיבוטפסקי נגד קרי". ב-8 ביוני 2015, פסל בית המשפט העליון את חוק הקונגרס משנת 2002 ברוב של 6-3, כשהוא קובע כי הקונגרס חרג מסמכויותיו בחקיקת חוק זה, וכי סמכויות ההכרה הדיפלומטית בריבונות ממשלה זרה (במקרה זה על ירושלים), כפי שהוא מתבטא ברישום בדרכון, הם בסמכותו הבלעדית של הנשיא (האחראי על מחלקת המדינה שרושמת את הדרכון).
שינוי המדיניות

ב-29 באוקטובר 2020 הודיעה מחלקת המדינה של ארצות הברית כי ניתן לכתוב בדרכונם של אזרחי ארצות הברית שנולדו בירושלים את ישראל בסעיף "ארץ הלידה". מיד לאחר הודעה זו קיבל מנחם זיבוטפסקי משגריר ארצות הברית בישראל, דייוויד פרידמן, דרכון אמריקאי ובו בסעיף 'ארץ הלידה' נכתב "ישראל"..
הערות שוליים

↑  United States Court of Appeals for the District of Columbia Circuit No. 07-5347, Zivotofsky v. Secretary of State
↑  ‏Zivotofsky v. Kerry, בית המשפט העליון של ארצות הברית (בלוג), 8 ביוני 2015
↑  ‏U.S. Court Invalidates Law That Let Jerusalem-born Citizens List Israel on Passports, הארץ במהדורה אנגלית, 8 ביוני 2015
↑  ‏Supreme Court sides with Obama administration in Jerusalem passport case, מגזין Politico (פוליטיקו), אדם לרנר, 8 ביוני 2015
↑  עמית ולדמן, ‏ארה"ב: יליד ירושלים לא יוכר כמי שנולד בישראל, באתר ‏מאקו‏, 8 ביוני 2015
↑  סוכנויות הידיעות, ארה"ב: בדרכוני אמריקנים שנולדו בירושלים אפשר יהיה לכתוב "ישראל" במקום הלידה, באתר ynet, 29 באוקטובר 2020
↑  עדו בן פורת, היסטוריה בשגרירות ארה"ב בירושלים, באתר ערוץ 7, 30 באוקטובר 2020
מרגלית זינאתי

| --- | --- |

מרגלית זינאתי ברחבת בית הכנסת העתיק בפקיעין, 2016
 לידה:  אוקטובר 1931  (בת 93) פקיעין, פלשתינה (א"י)
 מדינה:  ישראל 
 מקום מגורים:  פקיעין
 ידועה בשל:  היותה נצר לשושלת יהודית מבית שני והעובדה שהייתה במשך שנים היהודייה היחידה במקום.
 
מרגלית זינאתי במדרגות הכניסה לביתה
מרגלית זינאתי (נולדה באוקטובר 1931) היא בת למשפחת זינאתי שהיא אחת מ-3 משפחות הכהנים שהתגוררו בפקיעין מזה מאות בשנים. מרגלית הייתה במשך שנים היהודייה היחידה במקום ושומרת על בית הכנסת העתיק. מרגלית מכונה "שומרת הגחלת היהודית" בפקיעין. בשנת 2018, שנת ה-70 למדינת ישראל, נבחרה להדליק משואה בטקס הדלקת המשואות.
ביוגרפיה

זינאתי נולדה בפקיעין ליוסף ומזל, נצר למשפחת כוהנים, שעברה לפקיעין לפני מאות שנים מהישוב היהודי החרב בכפר חנניה. ב-1938, בעקבות החמרת המצב הביטחוני, עזבה משפחת זינאתי את הכפר יחד עם כל היהודים לחדרה. ב-1940 חזרו רק 2 משפחות לפקיעין . בגיל 14 עזבה מרגלית את הכפר והלכה ללמוד בבית ספר ביגור. כעבור שנתיים עברה למוסד דתי בירושלים, אך עזבה כעבור שנתיים וחזרה לפקיעין. בגיל 17, במלחמת העצמאות, עזבה את הכפר יחד עם משפחתה לנהריה. כעבור כמה חודשים, בתום המלחמה ולאחר קום המדינה, חזרה עם משפחתה בשנית לפקיעין. בשנות השבעים עבדה מרגלית במשך כעשור במפעל טקסטיל בנהריה. לאחר פטירתם של הוריה מונתה לשמור על ההקדש היהודי בפקיעין.
למרגלית מופע משותף עם השחקן אוריאל רוזנבאום בשם 'פיסות של פקיעין'. המופע, הנערך בבית המשפחה, חושף את סיפור חייה, לצד שאלות מקהל המבקרים במקום.
לפני למעלה מעשור הוקמה עמותת בית זינאתי, עמותה  שמטרתה לפתח מרכז תיירות בפקיעין.
זינאתי הייתה במשך שנים היהודייה היחידה בכפר.
זינאתי זכתה בפרס ירושלים בשנת תשע"ו, נבחרה להדליק משואה ביום העצמאות ה-70 של מדינת ישראל.
חיים אישיים

זינאתי בחרה שלא להינשא, כדי שלא תצטרך לעבור למקום אחר.
בני משפחתה המורחבת מתגוררים ברחבי הארץ.
בית זינאתי

במחסן שהיה תחת ביתה, הקימה זינאתי מוזיאון למורשת יהדות פקיעין.
הערות שוליים

↑  חדאד, מנעם, פקיעין: אגדה, הווי ומסורת, תל-אביב: עם עובד, 1987, עמ' 25
↑  אלי אשכנזי, תיעוד אחרון, לפני היעלמות המורשת היהודית בפקיעין, באתר הארץ, 20 ביולי 2012
ערך זה הוא קצרמרבנושא אישים. אתם מוזמנים לתרום לוויקיפדיה ו.
לילה גוב

| --- | --- |

שלט המבוא לתוכנית, מתוך ערוץ 22, 1995
 סוגה:  תוכנית אירוח 
 כותבים:  ענת גוב, עדנה מזי"א, חנוך לוין, ארז אבירם, דניאל לפין, עלי מוהר, רמי ורד, אור ישראלי, ניר מולד
 מנחים:  גידי גוב 
 פסקול:  שירים מלילה גוב, שירים מלילה גוב 2 
 ארץ מקור:  ישראל 
 מספר עונות:  5 ("לילה גוב") 1 ("לילה גוב 2")
 מספר פרקים:  154 ("לילה גוב")
 הפקה
 חברת הפקה:  המון הפקות
 עורכים:  אתי אנטה-שגב, איציק יושע, גידי גוב
 אורך פרק:  50 דקות
 שידור
 רשת שידור:  ערוץ 2 (טלעד)
 תקופת שידור מקורית:  8 בנובמבר 1993 – 24 ביוני 1998 ("לילה גוב")  3 ביולי 2002 – 12 בפברואר 2003 ("לילה גוב 2")
 קישורים חיצוניים
 דף התוכנית ב-IMDb
 
לילה גוב היא תוכנית אירוח לילית שבועית בהנחיית הזמר והשחקן גידי גוב, ששודרה בערוץ 2 בזכיינית טלעד בשנים 1993–1998, ולאחר מכן בשנים 2002–2003 בגלגולה השני, "לילה גוב 2".
רקע

לקראת המכרז על קבלת זיכיון לשידור בערוץ 2 ביקשה הזכיינית טלעד מגוב להציג את שמו כמגיש תוכנית פוטנציאלית. לאחר קבלת הזיכיון פרש גוב מהתוכנית "זהו זה!" בטלוויזיה החינוכית לאחר שהשתתף בה במשך 14 שנה ברציפות, לצורך הגשת התוכנית.
התוכנית זכתה להצלחה רבה בזמן שידורה וירדה מהמסך לאחר חמש עונות. לקראת סוף העונה השנייה שקלה הזכיינית לא להמשיך את התוכנית לעונות נוספות, אך בעקבות עצומת מחאה של הצופים שודרו עוד שלוש עונות. בעקבות התוכנית זכה גוב בפרס "איש השנה בטלוויזיה" לשנת תשנ"ה.
בשנת 2002 חזרה התוכנית במתכונת מחודשת בשם לילה גוב 2, אך זו האחרונה בוטלה בתום העונה הראשונה משום שלא הצליחה לשחזר את הצלחת קודמתה.
בינואר 2019, במלאת 25 שנה לתוכנית, עלה לראשונה על הבמה מופע משירי "לילה גוב", בו אירח גוב חלק מהזמרים עימם שיתף פעולה בתוכנית. בין השאר השתתפו במופע חבריו לתוכנית "זהו זה!": מוני מושונוב ואבי קושניר, חברו ללהקת כוורת, אלון אולארצ'יק, אלי לוזון, דנה ברגר, לאה שבת, מאור כהן ואריאל זילבר.
מבנה התוכנית

בפתיחת כל תוכנית הגיש גוב מונולוג משעשע אשר התבסס על אירועי השבוע החולף בעודו אוחז בידו גליל נייר לבן. במהלך התוכנית הוא ראיין אורחים שונים, מהם ידוענים ומהם שלא, וכן בוצעו מערכונים בכיכובו של גוב. התוכנית צולמה בשידור חי בפני קהל ובליווי להקה קבועה.
על אף מגמתה הבידורית, עסקה התוכנית לא פעם בנושאים פוליטיים ואקטואליים, וזאת בתקופה סוערת בה התרחשו הסכמי אוסלו, רצח רבין ופיגועי התאבדות רבים. בנוסף לעמדות פוליטיות שבאו לידי ביטוי במונולוג, היו גם דמויות פוליטיות בין האורחים: בשבוע שלאחר רצח רבין התארחו נכדיו בתוכנית, ולקראת בחירות 1996 אירח גוב לריאיון את שמעון פרס, ששימש ראש הממשלה הזמני והתמודד בבחירות בראשות מפלגת העבודה. התוכנית אף ספגה ביקורת על ביטוי עמדה פוליטית הנוטה לשמאל באופן קבוע.
מבנה התוכנית > פינות בתוכנית

משפחת הראל - סדרת מערכונים על משפחה שבה הפכה האם במפתיע לפרה. בסדרה השתתפו דב נבון ואורי גוטליב כשחקנים אורחים והיא נכתבה על ידי עדנה מזי"א. (עונה ראשונה)
קטעי חנוך לוין - מערכונים מתוך הספר "הג'יגולו מקונגו וטיפוסים אחרים" שכתב וביים חנוך לוין. במערכונים כיכבו גוב, מיכאל כורש, מוני מושונוב ותיקי דיין, והם היו ליצירתו הטלוויזיונית האחרונה של לוין שנפטר ב-1999. (עונה שנייה)
משאל רחוב - גוב מגלם דמויות ישראליות טיפוסיות העונות על שאלות בענייני אקטואליה. (עונות 1–2)
גן הילדים - שיחה עם ילדי גן ילדים לקראת חגים ומועדים מיוחדים.
מכתבים למערכת - הקראת מכתבים שנשלחו למערכת התוכנית על ידי צופים, מהם אמיתיים ומהם פיקטיביים, והשבה הומוריסטית לבקשות הצופים.
קטעי עיתונות - פינה שהושאלה מתוכניתו של ג'יי לנו, ובה גוב מציג קטעים מעיתונים בהם טעויות משעשעות, כותרות מוזרות וכו'.
משפחת ה... - מערכון חוזר בו בכל פעם מוצגת משפחה עם תכונת אופי בולטת (היסטריים, מתחשבנים וכו').
החרצופים - מערכונים בהשתתפות הבובות מתוכנית הסאטירה ששודרה מספר שנים קודם לכן, הופיעו ב"לילה גוב 2".
פינת ההיסטוריה - ב"לילה גוב 2" הגיש ערן סבאג, איש גלי צה"ל, פינה בה הציג אנקדוטות משעשעות מימי ראשית המדינה ושוחח עם גוב אודותיהן.
מבנה התוכנית > ביצועים חיים

בסיום כל תוכנית ביצע גוב שיר באולפן, על פי רוב גרסת כיסוי וברוב הפעמים כדואט עם זמר ישראלי מוכר, בעיבודים של עדי רנרט, אלון אולארצ'יק או רמי קלינשטיין. חלק מביצועים אלו הפכו בעצמם ללהיטים, כדוגמת הדואט עם אתי אנקרי לשיר "פנים אל מול פנים" (שירה של להקת בנזין), הביצוע עם אהוד בנאי לשיר "הכל בגלל האהבה" (שירה של שלישיית גשר הירקון), הביצוע עם שלמה ארצי לשיר "עוף גוזל" (שירו של אריק איינשטיין) והביצוע עם ריטה לשיר "חייך וחיי" (שירו של בעז שרעבי). בעקבות זאת יצא בשנת 1995 האוסף הכפול "שירים מלילה גוב", ובשנת 1997 האוסף המשולש "שירים מלילה גוב 2".
ב-2 בינואר 1995 שודרה תוכנית מיוחדת בה התאחדו חברי ההרכב "הכבש השישה עשר" שגוב היה אחד מחבריו, ויחד ביצעו משירי האלבום.
ב-24 בדצמבר 1996 התארחו בתוכנית משתתפי הסרט "הלהקה" בו כיכב גוב, וביצעו משירי הסרט.
להקת "סדרני הדשא", שהתארחה באחת התוכניות של העונה השלישית ביוני 1997, גרמה לביקורת ציבורית לאחר שסולנית הלהקה מורג רובננקו החזיקה במהלך ביצוע השיר "פיפי" ולאורך השיחה עם גוב בובה של תינוק עם ערלה חשופה.
מבנה התוכנית > ביצועים חיים > להקת "התנינים"

להקת התוכנית הייתה להקת "התנינים" שליוותה את התוכנית בחלקים השונים שלה. הלהקה השתתפה בנגינה בביצועים החיים בסיום התוכנית וכן לקחה לעיתים חלק במערכונים השונים. במעברים לפרסומות ניגנה הלהקה שירי רוק מוכרים לקהל באולפן.
חברי הלהקה הם עדי רנרט (קלידים ועיבוד מוזיקלי), אלכס פולק (גיטרה), יוראי אורון (גיטרה בס), אלון הלל (תופים) והסולן מוטי דיכנה.
ב"לילה גוב 2" הופיעה להקה שונה, ובה היו חברים אפרים שמיר (גיטרה ושירה), נאור דיין (גיטרה), גיל זהר (קלידים), בנצי גפני (בס) ואלון הלל (תופים, החבר היחיד מ"התנינים" שניגן גם בתוכנית ההמשך).
הערות שוליים

↑  נעם שגב, קיץ בטלעד, באתר ynet, 19 ביוני 2002
↑  תרבות‏, "לילה גוב 2" יורדת, באתר וואלה, 23 בינואר 2003
↑  רן בוקר, "לילה גוב" - גרסת הבמה: מופע נוסטלגי משירי התוכנית, באתר ynet, 23 באוקטובר 2018
↑  יעל ביר-כץ, "לילה גוב" על הבמה: נוסטלגי וטוב, באתר ynet, 27 בינואר 2019
↑  הפנקס פתוח והיד רושמת, באתר העין השביעית, 1 באפריל 1997
↑   איחוד הכבש הששה עשר, חלק א, וידאו  באתר יוטיוב, 1995
↑   איחוד הכבש הששה עשר, חלק ב, וידאו  באתר יוטיוב, 1995
| גידי גוב |
| --- | --- | --- |
| אלבומי סולו | תקליט ראשון (1978) • 40:06 (1983) • תנו לגדול בשקט (1985) • דרך ארץ (1987) • אין עוד יום (1991) • ריקוד ירח (2003) • בקצה ההר (2005) • אם היינו (2015) |  |
| הופעות ואוספים | דרך ארץ - ההופעה (1988) • גידי גוב מגיש: לאה גולדברג (1988) • שירים שהתפזרו (1993) • שירים מלילה גוב (1995) • שירים מלילה גוב 2 (1997) • שלל שיריו (2009) |  |
| אלבומים בהשתתפותו | משירי תנועות הנוער (1974) • משירי ארץ ישראל הישנה (1975) • מסע האלונקות (פסקול) (1977) • הלהקה (פסקול) (1978) • העיקר זה הרומנטיקה (1991) |  |
| הרכבים | להקת הנח"ל • כוורת • הכבש השישה עשר • גזוז • דודה • פרנסה טובה |  |
| שירים | יעלה ויבוא (1973) • זמר לספינה (1975) • שלל שרב (1987) • יורם (1987) • עניין של זמן (1992) • איזה אחלה עולם (עם מאור כהן) (1995) • חייך וחיי (עם ריטה) (1997) |  |
| סרטי קולנוע | מסע אלונקות (1977) • חרבת חיזעה (1978) • הלהקה (1978) • דיזנגוף 99 (1979)  • אל תשאלי אם אני אוהב (1979) • מגש הכסף (1983) • אירית עירית (1985) • דרך הנשר (1990) • אשה זרה (1993) |  |
| תוכניות טלוויזיה | דלת הקסמים • זהו זה! • כן מה?! • לילה גוב • הסודות של כנרת • גידי גוב הולך לאכול • יום חדש • פעם בחיים • הנרגנים • גם להם מגיע • המסע המופלא של אהרוני וגידי • השנים הכי יפות • כוכב נולד |  |
| הצגות | התשה (1981) • הג'יגולו מקונגו (1989) |  |
| שיתופי פעולה | שיתופי פעולה |  |
| מוזיקה | דני סנדרסון • יוני רכטר • עלי מוהר • יהודה פוליקר • מאיר אריאל • עמיר בניון • יהודית רביץ • רונה קינן |  |
| טלוויזיה | מוני מושונוב • שלמה בראבא • ענת גוב • אתי אנטה-שגב • ישראל אהרוני |  |
הר אודם

| --- | --- |

 מידע כללי
 סוג הר:  הר געש
 גובה:  1,187 מטר
 מדינה:  ישראל ישראל
 מיקום:  רמת הגולן בישראל
 רכס הרים:  רמת הגולן 
 מספר הר געש:  -0300-03
 קואורדינטות:  33°11′47″N 35°45′20″E﻿ / ﻿33.1964862°N 35.7555480°E﻿ / 33.1964862; 35.7555480
  (למפת אצבע הגליל מוגדלת) הר אודם(למפת אצבע הגליל רגילה) הר אודם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר אודם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר אודם
 
הר אודם הוא הר געש רדום ברמת הגולן. ההר מצוי בתחום שמורת יער אודם, הממוקמת בין היישוב מסעדה בצפונה לבין קיבוץ אל-רום בדרומה.
אטימולוגיה

ההר נקרא על שם צבע האדמה האדומה. שמו בערבית: תל אל-אחמר (تل الأحمر) או ראס אל-אחמר (رأس الأحمر).
הר אודם הוא חלק מקו התלים הישראלי. ההר מורכב מסקוריה בגוונים אדום-סגול. להר שני לועות: האחד - לצד מערב והשני - לצד צפון.
בפסגת ההר קיים מוצב של צה"ל המאויש בשעת חירום.
במפנה המזרחי מדרגות חקלאיות, הכוללים כרמי גפן. על המפנה המערבי שוכן היישוב אודם.
הערות שוליים

↑  כל מקום ואתר, משרד הביטחון, 2002, עמ' 20-19

^
ערך זה הוא קצרמרבנושא רמת הגולן ובנושא הרים. אתם מוזמנים לתרום לוויקיפדיה ו.
אליפות אירופה באתלטיקה באולם 2019

| --- | --- |


 ענף:  אתלטיקה 
 ארגון מפעיל:  התאחדות האתלטיקה האירופית 
 תקופת התחרות:  1 במרץ 2019 – 3 במרץ 2019 (3 ימים)
 מספר תחרות:  35 
 מספר מקצועות:  26
 מספר מתמודדים:  637 אתלטים
 מדינות משתתפות:  49
 עיר מארחת:  גלאזגו, סקוטלנד
 אצטדיון:  אמירייטס ארנה
 glasgow2019athletics.com
 
 → בלגרד 2017 טורון 2021 ← 
 
 קואורדינטות:  55°50′50″N 4°12′29″W﻿ / ﻿55.8472°N 4.208°W﻿ / 55.8472; -4.208
 he
 
אליפות אירופה באתלטיקה באולם ה-35 נערכה בין 1 במרץ ל-3 במרץ 2019 באמירטס ארנה בגלאזגו, סקוטלנד. באליפות השתתפו 637 אתלטים מ-49 מדינות.
פולין זכתה באליפות לאחר שזכתה ב-5 מדליות זהב ו-2 מדליות כסף (7 מדליות בסך הכל), לפני בריטניה המארחת שזכתה ב-4 מדליות זהב, 6 מדליות כסף ו-2 מדליות ארד (12 מדליות בסף הכל) וספרד זכתה ב-3 מדליות זהב, 2 מדליית כסף ו-1 מדליית ארד (6 מדליות בסך הכל).
אתלטיות מצטיינות

לורה מויר (בריטניה בריטניה), זכתה ב-2 מדליות זהב, בריצת 1500 מטר ובריצת 3000 מטר, יותר מכל ספורטאי אחר באליפות.
אתלטים מצטיינים

יקוב אינגבריגטסן (נורווגיה נורווגיה) זכה בשתי מדליות, זהב וכסף, בריצת 3000 מטר ובריצת 1500 מטר, בהתאמה.
שיאים > שיא אליפות

לורה מויר (בריטניה בריטניה) קבעה שיא אליפות חדש בריצת 3000 מטר בתוצאה של 8:30.61 דקות.
קרסטן ורהולם (נורווגיה נורווגיה) קבע שיא אליפות חדש בריצת 400 מטר בתוצאה של 45.05 שניות.
תוצאות התחרות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 60 מטר | יאן וולקו   סלובקיה סלובקיה | 6.61 שניות | אמרה בארנס   טורקיה טורקיה | 6.62 שניות | יוריס ואן חול   הולנד הולנד | 6.63 שניות |
| ריצת 400 מטר | קרסטן ורהולם   נורווגיה נורווגיה | 45.05 שניות   שיא אליפות | אוסקר אוסיוס   ספרד ספרד | 45.66 שניות | טוני ואן דיפן   הולנד הולנד | 46.13 שניות |
| ריצת 800 מטר | אלברו דה אריבה   ספרד ספרד | 1:46.83 דקות | ג'יימי וב   בריטניה בריטניה | 1:47.13 דקות | מארק אינגליש   אירלנד אירלנד | 1:47.39 דקות |
| ריצת 1500 מטר | מרצ'ין לבנדובסקי   פולין פולין | 3:42.85 דקות | יקוב אינגבריגטסן   נורווגיה נורווגיה | 3:43.23 דקות | חסוס גומס   ספרד ספרד | 3:44.39 דקות |
| ריצת 3000 מטר | יקוב אינגבריגטסן   נורווגיה נורווגיה | 7:56.15 דקות | כריס אוהייר   בריטניה בריטניה | 7:57.19 דקות | הנריק אינגבריגטסן   נורווגיה | 7:57.19 דקות |
| ריצת 60 מטר משוכות | מילאן טרייקוביץ'   קפריסין קפריסין | 7.60 שניות | פסקל מרטינו-לגארד   צרפת צרפת | 7.61 שניות | אורל מנגה   צרפת צרפת | 7.63 שניות |
| ריצת 4X400 מטר | בלגיה בלגיה   ז'וליין ווטרין   דילן בורלה   ז'ונתן בורלה   קווין בורלה | 3:06.27 דקות | ספרד ספרד   אוסקר אוסיוס   מנואל גיחארו   לוקאס בואה   ברנט ארטה | 3:06.32 דקות | צרפת צרפת   ממה-איברה אן   תומאס ג'ורדיה   ניקולה קורבייר   פאבריסיו סעידי | 3:07.71 דקות |
תוצאות התחרות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | ג'יאנמרקו טאמברי   איטליה איטליה | 2.32 מטר | אנדריי פרוטסנקו   אוקראינה אוקראינה בניוטיס קונסטדינוס   יוון יוון | 2.26 מטר |  |  |
| קפיצה במוט | פאוול וויצ'כובסקי   פולין פולין | 5.90 מטר | פיוטר ליסק   פולין פולין | 5.85 מטר | מלקר יקובסון   שוודיה שוודיה | 5.75 מטר |
| קפיצה לרוחק | מילטיאדיס טנטוגלו   יוון יוון | 8.38 מטר | טוביאס מונטלר   שוודיה שוודיה | 8.17 מטר | סטרהיניה יובאנצ'ביץ'   סרביה סרביה | 8.03 מטר |
| קפיצה משולשת | נאזים בבאייב   אזרבייג'ן אזרבייג'ן | 17.29 מטר | נלסון אבורה   פורטוגל פורטוגל | 17.11 מטר | מקס הס   גרמניה גרמניה | 17.10 מטר |
| הדיפת כדור ברזל | מיכל הראטיק   פולין פולין | 21.65 מטר | דוד שטורל   גרמניה גרמניה | 21.54 מטר | תומאש סטאנק   צ'כיה צ'כיה | 21.25 מטר |
| קרב שבע | חורחה אורניה   ספרד ספרד | 6218 נקודות | טים דאקוורת'   בריטניה בריטניה | 6156 נקודות | איליה שקוריניה   ספורטאים מרוסיה   שקיבלו אפשרות להשתתף | 6145 נקודות |
תוצאות התחרות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 60 מטר | אווה סבובודה   פולין פולין | 7.09 שניות | דפנה סחיפרס   הולנד הולנד | 7.14 שניות | אשה פיליפ   בריטניה בריטניה | 7.15 שניות |
| ריצת 400 מטר | לאה ספרונגר   שווייץ שווייץ | 51.61 שניות | סינתיה בולינגו   בלגיה בלגיה | 51.62 שניות | ליזאן דה ויטה   הולנד הולנד | 52.34 שניות |
| ריצת 800 מטר | שלאיינה אוסקן-קלארק   בריטניה בריטניה | 2:02.58 דקות | רנלה לאמוט   צרפת צרפת | 2:03.00 דקות | אולה ליאחובה   אוקראינה אוקראינה | 2:03.24 דקות |
| ריצת 1500 מטר | לורה מויר   בריטניה בריטניה | 4:05.92 דקות | סופיה אנאווי   פולין פולין | 4:09.30 דקות | קיארה מאגיאן   אירלנד אירלנד | 4:09.43 דקות |
| ריצת 3000 מטר | לורה מויר   בריטניה בריטניה | 8:30.61 דקות   שיא אליפות | קונסטנזה קלוסטרהאלפן   גרמניה גרמניה | 8:34.06 דקות | מליסה קורטני   בריטניה בריטניה | 8:38.22 דקות |
| ריצת 60 מטר משוכות | נאדין ויסר   הולנד הולנד | 7.87 שניות | סינדי רולידר   גרמניה גרמניה | 7.97 שניות | אלבירה הרמן   בלארוס בלארוס | 8.00 שניות |
| ריצת 4X400 מטר | פולין פולין | 3:28.77 דקות | בריטניה בריטניה | 3:29.55 דקות | איטליה איטליה | 3:31.90 דקות |
תוצאות התחרות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | מריה לאסיצקנה  ספורטאים מרוסיה   שקיבלו אפשרות להשתתף | 2.01 מטר | יוליה לבצ'נקו  אוקראינה אוקראינה | 1.99 מטר | איירין פלשיטה  ליטא ליטא | 1.97 מטר |
| קפיצה במוט | אנג'ליקה סידורובה   ספורטאים מרוסיה   שקיבלו אפשרות להשתתף | 4.85 מטר | הולי ברדשאו   בריטניה בריטניה | 4.75 מטר | ניקולטה קיריאקופולו   יוון יוון | 4.65 מטר |
| קפיצה לרוחק | איוונה שפאנוביץ'   סרביה סרביה | 6.99 מטר | נסטסיה מירונצ'יק איבנובה   בלארוס בלארוס | 6.93 מטר | מרינה בך   אוקראינה אוקראינה | 6.84 מטר |
| קפיצה משולשת | אנה פלטיירו   ספרד ספרד | 14.73 מטר | פרסקווי פאפאחריסטו   יוון יוון | 14.50 מטר | אולגה סלדוחה   אוקראינה אוקראינה | 14.47 מטר |
| הדיפת כדור ברזל | רדוסלבה מאברודייבה   בולגריה בולגריה | 19.12 מטר | כריסטינה שוואניץ   גרמניה גרמניה | 19.11 מטר | אניטה מרטון   הונגריה הונגריה | 19.00 מטר |
| קרב חמש | קתרינה ג'ונסון-תומפסון   בריטניה בריטניה | 4983 נקודות | ניאמה אמרסון   בריטניה בריטניה | 4731 נקודות |  סולן אנדמה   צרפת צרפת | 4723 נקודות |
ישראל ישראל באליפות > אתלטיות

| שם האתלטית | מקצוע | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| דיאנה ויסמן | ריצת 60 מטר | מוקדמות | 7.33 שניות   שיא ישראל | 13 |  |  |
| דיאנה ויסמן | ריצת 60 מטר | חצי גמר | 7.32 שניות   שיא ישראל | 11 |  |  |
ישראל ישראל באליפות > אתלטים

| שם האתלט | מקצוע | שלב בתחרות | תוצאה | מיקום |  |  |
| --- | --- | --- | --- | --- | --- | --- |

| דמיטרי קרויטר | קפיצה לגובה | מוקדמות | 2.16 מטר | 15 |  |  |
טבלת מדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | פולין פולין | 5 | 2 | 0 | 7 |
| 2 | בריטניה בריטניה (מארחת) | 4 | 6 | 2 | 12 |
| 3 | ספרד ספרד | 3 | 2 | 1 | 6 |
| 4 | נורווגיה נורווגיה | 2 | 1 | 1 | 4 |
| 5 | ספורטאים מרוסיה   שקיבלו אפשרות להשתתף | 2 | 0 | 1 | 3 |
| 6 | יוון יוון | 1 | 2 | 1 | 4 |
| 7 | הולנד הולנד | 1 | 1 | 3 | 5 |
| 8 | בלגיה בלגיה | 1 | 1 | 0 | 2 |
| 9 | איטליה איטליה | 1 | 0 | 1 | 2 |
| 9 | סרביה סרביה | 1 | 0 | 1 | 2 |
| 11 | אזרבייג'ן אזרבייג'ן | 1 | 0 | 0 | 1 |
| 11 | בולגריה בולגריה | 1 | 0 | 0 | 1 |
| 11 | סלובקיה סלובקיה | 1 | 0 | 0 | 1 |
| 11 | קפריסין קפריסין | 1 | 0 | 0 | 1 |
| 11 | שווייץ שווייץ | 1 | 0 | 0 | 1 |
| 16 | גרמניה גרמניה | 0 | 4 | 1 | 5 |
| 17 | אוקראינה אוקראינה | 0 | 2 | 3 | 5 |
| 17 | צרפת צרפת | 0 | 2 | 3 | 5 |
| 19 | בלארוס בלארוס | 0 | 1 | 1 | 2 |
| 19 | שוודיה שוודיה | 0 | 1 | 1 | 2 |
| 21 | טורקיה טורקיה | 0 | 1 | 0 | 1 |
| 21 | פורטוגל פורטוגל | 0 | 1 | 0 | 1 |
| 23 | אירלנד אירלנד | 0 | 0 | 2 | 2 |
| 24 | הונגריה הונגריה | 0 | 0 | 1 | 5 |
| 24 | ליטא ליטא | 0 | 0 | 1 | 5 |
| 24 | צ'כיה צ'כיה | 0 | 0 | 1 | 5 |
לנדלר

לנדלר (בגרמנית: Ländler) הוא מחול עממי במקצב 3/4, שהיה פופולרי באוסטריה, דרום גרמניה ושווייץ הגרמנית בסוף המאה ה-18.
ריקוד לנדלר, תחריט משנת 1897
הלנדלר הוא ריקוד לזוגות, שמאפייניו החזקים שלו היו ניתורים ורקיעות רגליים. לעיתים היה אינסטרומנטלי בלבד ולעיתים כלל חלק ווקאלי, שלפעמים שולב בו גם יודל.
במאה ה-19, כאשר אולמות ריקודים נעשו פופולריים באירופה, נעשה הלנדלר מהיר ואלגנטי יותר והגברים ויתרו על המגפיים המסומרים שנעלו כדי לרקוד אותו. יחד עם מספר מחולות-עם אחרים מגרמניה ומבוהמיה, נחשב הלנדלר במחול שתרם להתפתחות הוואלס.
מלחינים קלאסיים רבים כתבו לנדלר או כללו אותו ביצירותיהם, ביניהם בטהובן, שוברט וברוקנר. בכמה מן הסימפוניות שלו החליף מאהלר את הסקרצו בלנדלר (למשל, בסימפוניית התחייה). הנעימה העממית הקארינתית המופיעה בקונצ'רטו לכינור של אלבן ברג היא לנדלר ועוד לנדלר מופיע במערכה השנייה של האופרה שלו, "ווצק". ה"מחולות גרמניים" של מוצרט ושל היידן דומים גם הם ללנדלר. ב"פיטר גריימס" של בריטן מופיע לנדלר בסצנה של מסיבת הריקודים.
באחת הסצנות בסרט "צלילי המוסיקה" רוקדים גיבורי הסרט, מריה וקפטיין פון טראפ, לנדלר, אולם במקרה זה אין זה המחול המסורתי אלא כוריאוגרפיה שלו. הנעימה האינסטרומנטלית המשמשת בקטע הזה היא עיבוד מואט של שיר, שנשמע בשלב מוקדם יותר בסרט, "רועה העזים הבודד".
אינדיאנה ג'ונס וממלכת גולגולת הבדולח

| --- | --- |

 בימוי:  סטיבן ספילברג
 הופק בידי:  פרנק מארשל דייוויד סטוארט ג'ורג' לוקאס קתלין קנדי
 תסריט:  דייוויד קפ ג'ורג' לוקאס
 עריכה:  מייקל קאן 
 שחקנים ראשיים:  האריסון פורד קארן אלן קייט בלאנשט ריי וינסטון ג'ון הרט ג'ים ברודבנט שיה לה-באף
 מוזיקה:  ג'ון ויליאמס
 צילום:  יאנוש קמינסקי 
 מדינה:  ארצות הברית 
 חברת הפקה:  לוקאס פילם 
 חברה מפיצה:  סרטי פרמאונט
 הקרנת בכורה:  22 במאי 2008
 משך הקרנה:  123 דקות
 שפת הסרט:  אנגלית
 סוגה:  סרט פעולה, סרט הרפתקאות, סרט חיפוש מטמון 
 מקום התרחשות:  קונטיקט, פרו, אזור 51 
 תקציב:  185 מיליון דולר
 הכנסות:  786,636,033 מיליון דולר
 הכנסות באתר מוג'ו:   indianajones4
 סרט קודם:  אינדיאנה ג'ונס ומסע הצלב האחרון
 סרט הבא:  אינדיאנה ג'ונס וחוגת הגורל (2023)
 אתר רשמי
 דף הסרט ב־IMDb
 
אינדיאנה ג'ונס וממלכת גולגולת הבדולח (Indiana Jones and the Kingdom of the Crystal Skull) הוא סרט הרפתקאות, הרביעי במספר בסדרת אינדיאנה ג'ונס, שיצא לאקרנים ב-22 במאי 2008. הסרט בוים על ידי סטיבן ספילברג, הופק על ידי ג'ורג' לוקאס והאריסון פורד שב לככב בתפקיד הראשי. עלילת הסרט מתרחשת בשנת 1957, ובו נלחם אינדיאנה ג'ונס נגד סוכני ברית המועצות על ממצא ארכאולוגי בשם גולגולת הבדולח.